લાલ નંબરનો કાળો કેર વર્તાય છે, બે દિવસ પહેલા જ ખતરનાક અનુભવ થઈ ગયો. વોઈપ થી અથવા યાહુ વડે ઈન્ડીયામાં કોલ કરીએ તો ચાર કે પાંચ આકડાનો નંબર દેખાય છે, જેમા મુખ્યત્વે ૭૭૭૭૭ કે ૫૫૫૫૫ એવા નંબર દેખાય, એક અગત્યના સમાચાર માટે હું સવારે ૮ વાગ્યાથી ફોન લગાડી રહ્યો હતો તે રાત્રે ૧૦:૩૦ વાગ્યે પણ કોઈએ ફોન ન ઉપાડ્યો… રીંગ વાગે રાખે, પણ કોઈ ઉપાડે નહી… એક નહી… એ ઘરના ચારેક મોબાઈલ નંબર પર ટ્રાય કરી, ક્યાંય મેળ ન પડ્યો.. આખરે કંટાળીને બીજા એક જાણીતાને ત્યાં વાત કરી અને તેમને કહ્યુ કે ભાઈ બાજુમાં જઈને તપાસ કરી ને કહે કે કોઈ ફોન કેમ નથી ઉપાડતા….. ને આખરે જ્યારે પેલા ભાઈએ ત્યાં જઈને મારી ફરીયાદ સંભળાવી તો જવાબ મળ્યો કે ફોનમાં આવતા નંબર પાંચ આંકડામાં છે જે નક્કી કોઈ ત્રાસવાદીના હશે, એટલે ડરના માર્યા કોઈએ ફોન ઉપાડવાની હિંમત ના કરી.